Dementia 13
Dementia 13 () je američki crno-bijeli filmski triler snimljen 1963. u režiji Francisa Forda Coppole, poznat kao prvo cjelovečernje mainstream ostvarenje u njegovoj filmografiji.

Protagonistica, čiji lik tumači Luana Anders, je pohlepna i beskrupulozna supruga irskog aristokrata koja, zabrinuta da će ostati bez novaca, nakon njegove smrti skriva njegov leš i dolazi u njegov rodni zamak gdje će pokušati falsfificirati njegov testament. Radnja prikazuje kako se tamo suoči sa nizom bizarnih i zastrašujućih događaja koji će kulminirati njenim brutalnim ubistvom, a nakon čega u zamak dolazi psihijatar (čiji lik tumači Patrick Magee) kako bi istražio te događaje.

Film je nastao u produkciji Rogera Cormana, koji je Coppolu bio angažirao kao ton majstora na svom filmu The Young Racers, drami posvećenoj auto-trkama koja se bila snimala na evropskim lokacijama, uključujući Irsku. Na kraju produkcije je Cormanu ostalo nepotrošenih 22.000 US$ te je Coppoli predložio da na brzinu napiše scenario i režira film u stilu Hitchcockovog Psycha. Coppola je pristao, napisavši scenarij za jednu noć, a nakon što je Cormanu objasnio da će ključna scena biti ona u kojoj "oskudno odjevena žena postaje žrtvom ubice sa sjekirom", od oduševljenog producenta je dobio slobodne ruke. Dovršeni film se, međutim, Cormanu nije svidio, jer je bio "prekratak" i nije imao "dovoljno seksa i nasilja". Coppola je zbog toga otpušten, te je angažiran Jack Hill koji je nadosnimio par scena, uključujući prolog u kome psihijatar publici objašnjava koncept duševne bolesti. Dementia 13 se smatra jednim od manje uspjelih Coppolinih radova, iako ga kritičari smatraju solidnim žanrovskim ostvarenjem. Luani Anders je on predstavljao posljednju glavnu ulogu u karijeri; nakon nje se uglavnom pojavljivala u sporednim ulogama.

Uloge
 William Campbell ... Richard Haloran. 
 Luana Anders ... Louise Haloran.
 Patrick Magee ... Dr. Justin Caleb. 
 Bart Patton ... Billy Haloran
 Mary Mitchell ... Kane
 Eithne Dunne ... Lady Haloran
 Peter Read ... John Haloran
 Karl Schnazer ... Simon, lovokradica
 Ron Perry ... Arthur
 Derry O'Donovan ... Lillian, sluškinja
 Barbara Dowling ... Kathleen Haloran

Izvori

Vanjske veze

 
 
 
 
 Mick Garris on The Naked Prey at Trailers From Hell
Dementia 13 Review at Blu-ray.com
Dementia 13 Press Release
Dementia 13 on Amazon

Američki filmovi
Horor filmovi
Triler filmovi
Authority control 2